Wending in Blou Bul-'aanrandingsaak' | Maroela Media
Dylan van der Walt en sy regsverteenwoordiger, Jacques Diemieniet, buite die hof. Foto: Maroela Media
Die saak teen Dylan van der Walt (20), die Blou Bul-o.21-rugbyspeler wat daarvan verdink word dat hy Louis Pienaar (38), 'n IT-spesialis, verlede jaar buite 'n nagklub in die ooste van Pretoria aangerand het, is Donderdag voorlopig teen hom teruggetrek.
Van der Walt sou na verwagting verskyn het om te pleit waarna die verhoor sou begin, maar die staat het aangevoer dat hy nie gereed is om voort te gaan nie. Die staat het aangedui dat twee van die vier getuies op wie hy steun, nie hul samewerking wou gee nie. Die staat het derhalwe uitstel versoek.
Jacques Diemieniet, Van der Walt se prokureur, het sterk kapsie gemaak dat die saak weereens uitgestel word aangesien die staat nie gereed is om voort te gaan nie. "My kliënt het nog elke keer getrou die hofverrigtinge bygewoon. Dit sal nie in die belang van geregtigheid wees as die verhoor nie vandag voortgaan nie aangesien hy self verantwoordelik is vir sy regskoste en die staat se huiswerk nie gedoen is nie," het Diemieniet gesê.
Landdros L Muller het die uitstel van die hand gewys en die saak voorlopig teruggetrek aangesien dit al byna ses maande lank op die hofrol is.
Jaaaa…… So gaan dit elke dag by Justisie oral in elke hof ini land, met enige saak.
Waar kom jy aan jou feite vir daardie wilde stelling Maggie?
As getuies nie hul "samewerking" gee nie word hulle of gediskrediteer en vervolg of die hof verklaar hul vyandig en kan hul aangehou word . Waar het die nvg se mense studeer ?
Die land is nou wetteloos en ons moet ons eie regsisteem en land op die been bring, ons kan nie meer onder die ANC se afwesige regsisteem lewe nie. Die verval raak ons nou in elke opsig. VF+ begin asseblief die gesprekke vir selfbeskikking.
louise ek was vir sewe maande rond geneuk met my hofsaak omdat die staat nie hulle werk gedoen het nie. R21000 later toe gooi die staat die saak uit omdat hulle telank vat. Maar die punt bly staan ek het R21000 verloor oor 'n ding wat ek nie eers gedoen het nie. so ek ondersteun maggie se kommentaar. My vriend se hofsaak vir 'n stupid ding word heeltyd uit gestel oor strooi en al wat hy wil doen is die boete betaal en die saak afhandel.